Garèng : Nèk miturut kabar-kabar ing koran, sing wis pantog dhewe kamajuane iya wanita bôngsa Amerikah. Jarene ing tanah kono kuwi, Truk, saka majune kaum wanita, pagawean apa bae, lan apa-apa sing lumrah ditindakake wong lanang, prasaksat wis kêcandhak ing kaum wanita kabèh. Bèdminton utawa tènis, kampiyun wadon wis sasayahiranèki, bal-balan, wong wadon iya wis akèh, dalasan: bantingan malah: adu kêpêlan, aliyas: boksên, ing kana wong wadon sing padha ngudi, iya wis sathekruk. Dene mungguhing pagawean, apa bae kêna diunèkake wis kêbak wong wadon.